
 U IME REPUBLIKE SRPSKE !

Osnovni sud u Šamcu po sudiji Arfanu Aboudilu, kao predsjedniku vijeća te sudija Dajane Milićević i Zorice Stolić kao članova vijeća, uz sudjelovanje zapisničara Dragane Pavlović, u krivičnom predmetu protiv optuženog N.I., sin D. i majke M., nastanjen u mjestu ….,  opština M., a povodom optužnice OJT Doboj broj: T15 0 KT 003666 23 od 23.02.2023. godine, zbog produženog krivičnog djela teška krađa iz člana 226. st. 1. tačka 1. Krivičnog zakonika Republike Srpske, u vezi sa članom 57. KZ RS, nakon zaključenog glavnog javnog pretresa dana 05.07.2025. godine u prisutnosti OJT Doboj tužiteljice V.T., optuženog N.I., dana 07.08.2025. godine u prisutnosti optuženog, donio je i javno objavio:

P R E S U D U 

I

Optuženi N.I., sin D. i majke M., rođene L., rođen …. godine, u D., sa prebivalištem u M. , ulica …, Srbin, državljanin RS – BIH, JMB …, radnik, završio 9 razreda osnovne škole, neoženjen, nezaposlen, vojni rok nije regulisao, ranije osuđivan presudom Osnovnog suda u Modriči broj 86 0 K 062012 23 K, pravosnažna dana 24.04.2023. godine zbog krivičnog djela teška krađa iz člana 226. stav 1. tačka 1. Krivični zakon RS, za koje mu je izrečena kazna zatvora 8 mjeseci, uslovna kazna dvije godine, drugi krivični postupak se  ne vodi

K r i v  j e  


što je 

1. Tačno neutvrđenog dana u vremenskom periodu od 19.12.2022. godine do 29.12.2022. godine u namjeri sticanja protivpravne imoviske koristi došao do porodične kuće M.V. u ulici …, opština M. u vrijeme dok se vlasnik kuće nalazio u S., te udarcem nogom u donji desni dio vrata nasilno otvorio ulazna vrata pomćnog objekta i ušao u objekat iz kojeg je prisvojio dva električna miksera za ljepilo crvene boje, marke Iskra, električnu brusilicu plave boje marke „AEG“ sa dodatkom spužvastog diska za papir za šlajfanje, električnu brusilicu zeleno – crne boje nepoznate marke, električnu šlajfaricu – polirku crvene boje marke „Siplec“ električnu brusilicu crveno-crne boje nepoznate marke, električnu bušilicu plave boje marke „Scintilla“ akumulatorsku bušilicu crno-sive boje marke „OK“ sa dodatnom baterijom, električnu bušilicu plavo-crne boje marke „Bosch“, električnu bušilicu žuto-crne boje nepoznate marke i bateriju za alat crne boje marke „Alpha“ sa punjačem i oštećenim deklom bušilice bez mehanizma, koje je putem S.M.1 prodao I.N. za 450,00 KM. 

dakle, oduzeo tuđu pokretnu stvar u namjeri da je protivpravno prisvoji, a krađa je izvršena obijanjem da se dođe do stvari iz zatvorenih prostora, 

1. Dana 29.12.2022. godine, oko 02,30 časova, došao do porodične kuće vlasništvo M.V. u ulici …, opština M., u vrijeme dok se vlasnik kuće nalazio u S. te upotrebom podesnog predmeta – montirača izvršio otvaranje drvenog prozora na zadnjoj strani kuće u koju je ušao i kako pregledom kuće nije uočio podesne stvari za prisvajanje izašao je iz kuće, 

dakle, pokušao oduzeti tuđu pokrenu stvar u namjeri da je protivpravno prisvoji

čime je učinio produženo krivično djelo teška krađa iz člana 226. st. 1. tačka 1. Krivičnog zakonika Republike Srpske, u vezi sa članom 57. KZ RS

Pa mu sud za produženo krivično djelo teška krađa iz člana 226. st. 1. tačka 1. Krivičnog zakonika Republike Srpske, u vezi sa članom 57. KZ RS na temelju čl. 42. i 46. KZ RS izriče
 
KAZNU ZATVORA 
U TRAJANJU OD  1 (JEDNE) GODINE  

Na osnovu čl. 108. st. (3) ZKP-a RS oštećeni M. V. iz M. se sa eventualnim imovisnko pravnim zahtjevom upućuje na parnicu.


II


Optuženi N. I., sin D. i majke M., rođene L., rođen …Godine, u D., sa prebivalištem u M., ulica …, Srbin, državljanin RS – BIH, JMB …, radnik, završio 9 razreda osnovne škole, neoženjen, nezaposlen, vojni rok nije regulisao, ranije osuđivan presudom Osnovnog suda u Modriči broj 86 0 K 062012 23 K, pravosnažna dana 24.04.2023. godine zbog krivičnog djela teška krađa iz člana 226. stav 1. tačka 1. Krivični zakon RS, za koje mu je izrečena kazna zatvora 8 mjeseci, uslovna kazna dvije godine, drugi krivični postupak se  ne vodi

OSLOBAĐA SE OD OPTUŽBE

Da je

1. U noći 26/27.12.2022. godine, u namjeri pribavljanja protivpravne imovinske koristi došao do kuće vlasništvo S.M.2 u M. u ulici …, da bi zatim upotrebom fizičke snage razvalio ulazna vrata na sušari za sušenje mesa iz koje je uzeo i prisvojio oko 20 kg sušenog svinjskog mesa, na koji način je sebi pribavio protivpravnu imovinsku korist u iznosu od 200,00 KM, 

dakle, oduzeo tuđu pokretnu stvar u namjeri da je protivpravno prisvoji, a krađa je izvršena obijanjem da se dođe do stvari iz zatvorenih prostora, a vrijednost ukradene stvari ne prelazi iznos od 300,00 KM i učinilac je imao namjeru da prisvoji stvar takve vrijednosti, 

čime bi učinio krivično djelo teška krađa iz člana 226. st. 1. tačka 1. Krivičnog zakonika Republike Srpske, u vezi sa članom 57. KZ RS

Na temelju čl. 99. st. 4. ZKP-a RS optuženi se oslobađa plaćanja troškova krivičnog postupka i isti padaju na teret budžetskih sredstava suda. 


O b r a z l o ž e n j e

Okružno javno tužilaštvo u Doboju podnijelo je Osnovnom sudu u Modriči optužnicu broj                         T15 0 KT 003666 23 od 23.02.2023. godine protiv optuženog N.I. sina D. iz M., zbog produženog krivičnog djela teška krađa iz člana 226. st. 1. tačka 1. Krivičnog zakonika Republike Srpske, u vezi sa članom 57. KZ RS.

Osnovni sud u Modriči potvrdio je optužnicu dana  08.03.2023. godine.

Nakon potvrđivanja optužnice, a u skladu sa članom 243. i 244. Zakona o krivičnom postupku Republike Srpske, Osnovni sud u Modriči je pozvao optuženog da se izjasni o priznanju ili poricanju krivnje za djelo koje mu se optužnicom stavlja na teret.  Optuženi nije priznao izvršenje djela za koje se tereti optužnim aktom te je predmet prosljeđen radi zakazivanja glavnog pretresa.

Nakon izjašnjenej optuženog o krivnji, Osnovni sud u Modriči se obratio Okružnom sudu u Doboju sa zahtjevom za određivanje drugog stvarno nadležnog suda budući da je iz stvarnih i pravnih razloga spriječen da postupa po navedenom predmetu.

Rješenjem Okružnog suda u Doboju broj: 86 0  K 062652 24 Kv od 02.12.2024.godine za postupanje u predmetnom krivičnom postupku kao stvarno nadležni sud određen je Osnovni sud u Šamcu budući da je Osnovni sud u Modriči iz stvarnih i pravnih razloga spriječen da postupa po navedenom predmetu.

U skladu sa navedenim Osnovni sud u Šamcu je preuzeo postupanje u navedenom krivičnom predmetu i za dan 12.02.2025.godine zakazao održavanje glavnog pretresa.

Na predmetnom glavnom pretresu na koji su pristupila ispred OJT u Doboju tužilac M.S.1,  optuženi i oštećeni S.M.2 optuženi je nakon uvodnih izlaganja tužioca i predlaganja dokaza koji se imaju izvesti na glavnom pretresu, priznao izvršenje krivičnog djela pod tačkom 1. i 2. optuženice Okružnog javnog tužilaštva u Doboju broj T15 0 KT 003666 23 od 23.02.2023. godine učinjenih na štetu oštećenog M.V. iz M. dok je u cijelosti negirao da je izvršio krivično djelo navedeno u tački 3. optužnice na štetu oštećenog  S. M.2  iz M..

U skladu sa navedenim, a nakon priznanja optuženog datog tokom dokaznog postupka za izvršenje krivičnog djela koje mu se stavlja na teret pod tačkom 1. i 2. optužnice od 23.2.2023.godine , tužilaštvo je izvelo i u spis suda uložilo dokaze koji se odnose na izvršenje navedenog krivičnog djela učinjenog na štetu M. V., te je na okolnosti izvršenja djela pod tačkom 3. optužnice predložilo saslušanje oštećenog S.M.2 u svojstvu svjedoka te svjedoka I.R..

U odnosu na izvršenje krivičnog djela pod tačkom 1. i 2. optužnice tužilaštvo je izvelo slijedeće dokaze:
1. Izvještaj PS Modriča broj KU -3/23 od 18.01.2023.godine sa prilozima ,
1. Zapisnik PS Modriča o ispitivanju osumnjičenog  N.I. od 30.12.2022.godine
1. Zapisnik PS Modriča o saslušanju oštećenog kao svjedoka M.S.2 od 30.12.2022.godine ,
1. Zapisnik PS Modriča o saslušanju oštećenog kao svjedoka M.V. od 12.01.2023.godine 
1. Zapisnik PS Modriča o saslušanju svjedoka I.N. od 16.01.2023.godine
1. Zapisnik PS Modriča o saslušanju svjedoka N.B. od 17.01.2023.godine
1. Zapisnik PS Modriča o uviđaju od 30.12.2022.godine
1. Potvrda PS Modriča o dobrovoljnoj predaji predmeta od N.B. od 30.12.2022.godine
1. Zapisnik PS Modriča o dobrovoljnoj predaji predmeta od N.B. od 30.12.2022.godine
1. Potvrda PS Modriča o dobrovoljnoj predaji predmeta od I.N. od 30.12.2022.godine
1. Zapisnik PS Modriča o dobrovoljnoj predaji predmeta od I.N. od 30.12.2022.godine
1. Zahtjev PS Modriča za donošenje sudske odluke od 04.01.2023.godine
1. Naredba Osnovnog suda u Modriči broj 86 0 K 062341 23 Kpp od 10.01.2023.godine
1. Obavještenje PS Modriča o dobrovoljnoj predaji predmeta Osnovnom sudu Modriča od 30.12.2022.godine
1. Naredba Osnovnog suda u Modriči broj 86 0 K 062360 23 Kpp od 12.01.2023.godine o privremenom smještaju predmeta u depozit PS Modriča

Iz iskaza oštećenog S.M.2 datog u svojstvu svjedoka na pretresu održanom dana 12.02.2025.godine, proizilazi da je nepoznato lice u noći 26/27.12.2022. godine u dvorištu porodične kuće u M. u ulici …, razvalilo ulazna vrata na sušari za sušenje mesa iz koje je uzelo i prisvojilo oko 20 kg sušenog svinjskog mesa vrijednosti oko 200 KM. Na okolnosti krivičnog gonjenja i naknade štete, oštećeni se izjasnio da ne traži krivično gonjenje i da traži naknadu štete u iznosu od 300,00 KM.

Na nastavku pretresa održanom dana 12.03.2025.godine iskaz u svojstvu svjedoka dao je I.R.(doveden iz KPZ Foča) iz kojeg proizilazi da mu je optuženi krajem decembra 2022.godine prodao četiri srednje svinjske peke i četiri slanine po cijeni od 20 KM po komadu. Svjedok navodi da mu je sušeno meso optuženi  prodao iz njegove sušare, te da ga je nekoliko dana nakon prodaje kontatktirao telefonom i ponudio mu da skupa u naselju … obiju sušaru gdje su se navodno sušile dvije divlje svinje i da je odbio da učestvuje u izvršenju tog djela. 
Tokom iskaza svjedoku je predočen Zapisnik o saslušanju svjedoka PS Modriča broj 14-3/01-45/23 od 25.01.2023.godine za čiji sadržaj navodi da je u cijelosti tačan i da ostaje kod navoda iz istrage, a koji je u pogledu odlučnih činjenica saglasan sa iskazom datim na pretersu.

Također, nakon iskaza svjedoka I.R. tužilaštvo je izvelo dokaze u vidu materijalne dokumentacije u vezi sa tačkom 3 optužnice i to:  Zapisnik PS Modriča o saslušanju oštećenog S.M.2 od 25.01.2023.godine, Zapisnik PS Modriča o saslušanju svjedoka I.R. od 25.01.2023.godiine, Zapisnik PS Modriča o uviđaju od 27.12.2022.godine, Službena zabilješka PS Modriča broj 14-3/01-2646/22 od 27.12.2022.godine, Izvod iz kaznene evidencije PS Modriča broj 14-3/01-230-55/23 od 05.04.2024.godine.

Nakon izvođenja dokaza tužilaštva optuženi je u vidu svoje odbrane predložio da se kao svjedok sasluša njegov otac D.N. iz M. na okolnosti porijekla i prodaje mesa svjedoku I.R..

Dana 19.06.2025.godine izveden je dokaz odbrane u vidu iskaza svjedoka D.N. iz kojeg proizilazi da je otac optuženog, da je optuženi bez njegovog znanja iz njihove sušare uzimao i prodavao sušeno meso, te da je sušeno meso (peke, slaninu) uzimao i iz kućnog zamrzivača i prodavao njemu nepoznatim licima. Na okolnosti vremena preduzetih radnji optuženog – otuđenja mesa iz kuće i sušare u dvorištu svjedok navodi da je to bilo „prije više od 1 godine, u zimskom periodu“. 

Iz dokaza u vidu Izvještaj PS Modriča broj KU-3/23 od 18.01.2023.godine sa prilozima, proizilazi da se PS Modriči dana 30.12.2022.godine obratilo lice M.S.2 sin V. i prijavilo izvršenje krivičnog djela na štetu oštećenog M.V. u zadnjih mjesec dana u ulici … u M., da je istoga dana od strane pripadnika PS Modriča izvršen uviđaj na licu mjesta, te da je operatvinim radom na terenu kao izvršilac djela identifikovan optuženi N.I. koji je lišen slobode.

Iz dokaza u vidu Zapisnik PS Modriča o ispitivanju osumnjičenog N.I. od 30.12.2022. godine proizilazi da je isti tokom iskaza u PS Modriča dana 30.12.2022.godine priznao izvršenje navedenog krivičnog djela na štetu oštećenog M.V., da je isto izvršio u večernjim satima u pomoćnom objektu kuće oštečenog odakle je otuđio veći broj električnih mašina koje je predao S.M.1 a ovaj ih prodao I.N. za 200 eura. 

Iz dokaza u vidu Zapisnik PS Modriča o saslušanju oštećenog kao svjedoka M.S.2 od 30.12.2022.godine, dokaza u vidu Zapisnik PS Modriča o saslušanju oštećenog kao svjedoka M.V. od 12.01.2023.godine i Zapisnika PS Modriča o uviđaju od 30.12.2022.godine,  proizilazi da je u njihovoj kući i pomoćnom objektu izvršena provala dana 29.12.2022.godine, da je u vezi sa prijavom događaja PS Modriča izvršen uviđaj na licu mjesta te da je utvrđeno da je iz pomoćnog objekta otuđen veći broj mašina i električnog alata ( bušilice, brusilice, mikseri za ljepilo i sl.) za koje oštećeni navode da vrijednost otuđenih predmeta iznosi oko 10.000 KM.

Iz dokaza u vidu Zapisnik PS Modriča o saslušanju svjedoka I.N. od 16.01.2023.godine, proizilazi da ga je dana 23.12.2022.godine pozvao S.M.1 i rekao mu da ima za prodaju mašine iz Slovenije ( bušilice, brusilice, mikser za ljepilo i dr.) te da je ih je kupio od navedenog lica za iznos od 200 eura i 50 KM te da od optuženog N.I. nije ništa kupovao. U istom se također navodi da je I.N. nakon poziva iz PS Modriča mašine donio i predao u PS Modriča.

Iz dokaza u vidu Zapisnik PS Modriča o saslušanju svjedoka N.B. od 17.01.2023.godine, Potvrda PS Modriča o dobrovoljnoj predaji predmeta od N.B. od 30.12.2022.godine,  Zapisnik PS Modriča o dobrovoljnoj predaji predmeta od N.B. od 30.12.2022.godine proizilazi da je N.B. djed optuženog koji sa njim živi u zajedničkom domaćinstvu te da je u kući i pomoćnim objektima nakon dolaska policije PS Modriča pronašao crni željezni pajser, par crnih gumenih opanaka i crne građevinske rukavice i iste predao PS Modriča.

Iz dokaza u vidu Potvrda PS Modriča o dobrovoljnoj predaji predmeta od I.N.  od 30.12.2022.godine i Zapisnik PS Modriča o dobrovoljnoj predaji predmeta od I.N. od 30.12.2022.godine proizilazi  da je navedeno lice PS Modriča dobrovoljno predalo slijedeće predmete: dva električna miksera za ljepilo crvene boje, marke Iskra, električnu brusilicu plave boje marke „AEG“ sa dodatkom spužvastog diska za papir za šlajfanje, električnu brusilicu zeleno – crne boje nepoznate marke, električnu šlajfaricu – polirku crvene boje marke „Siplec“ električnu brusilicu crveno-crne boje nepoznate marke, električnu bušilicu plave boje marke „Scintilla“ akumulatorsku bušilicu crno-sive boje marke „OK“ sa dodatnom baterijom, električnu bušilicu plavo-crne boje marke „Bosch“, električnu bušilicu žuto-crne boje nepoznate marke i bateriju za alat crne boje marke „Alpha“ sa punjačem i oštećenim deklom bušilice bez mehanizma.

Iz dokaza u vidu Zahtjev PS Modriča za donošenje sudske odluke od 04.01.2023.godine, Naredba Osnovnog suda u Modriči broj 86 0 K 062341 23 Kpp od 10.01.2023.godine, Obavještenje PS Modriča o dobrovoljnoj predaji predmeta Osnovnom sudu Modriča od 30.12.2022.godine i Naredba Osnovnog suda u Modriči broj 86 0 K 062360 23 Kpp od 12.01.2023.godine o privremenom smještaju predmeta u depozit PS Modriča proizilazi  da su otuđeni predmeti iz objekta oštećenog M.V. i predmeti predati od djeda optuženog N.B. na osnovu naredbe Osnovnog suda u Modriči deponovani u PS Modriča.

Iz dokaza u vidu Zapisnik PS Modriča o saslušanju oštećenog S.M.2 od 25.01.2023.godine proizilazi da je nepoznato lice u noći 26/27.12.2022. godine u dvorištu porodične kuće u M. u ulici …, razvalio ulazna vrata na sušari za sušenje mesa iz koje je uzelo i prisvojilo oko 20 kg sušenog svinjskog mesa ( četiri peke i nekoliko manjih komada sušenog mesa)  vrijednosti oko 200 KM, 

Iz dokaza u vidu Zapisnik PS Modriča o saslušanju svjedoka I.R. od 25.01.2023.godiine proizilazi  da je svjedok iskaz dao dana 25.01.2023.godine u PS Modriča te naveo da mu je optuženi krajem decembra 2022.godine prodao četiri srednje svinjske peke i četiri slanine po cijeni od 20 KM po komadu, da je meso vlasništvo optuženog koje je uzeo iz svoje sušare, te da ga je optuženi nekoliko dana nakon prodaje kontatktirao telefonom i ponudio mu da skupa u naselju …. obiju sušaru gdje su se navodno sušile dvije divlje svinje i da je odbio da učestvuje u izvršenju tog djela.

Iz dokaza u vidu Zapisnik PS Modriča o uviđaju od 27.12.2022.godine proizilazi  da su pripadnici PS Modriča dana 27.12.2022.godine postupajući po prijavi oštećenog S.M. izvršili uviđaj u neograđenom dvorištu porodične kuće oštećenog u M., odnosno sušari u dvorištu, utvrdili da su drvena vrata na sušari obijena i da je prema navodima oštećenog otuđeno oko 20 kg sušenog svinjskog mesa. 

Iz dokaza u vidu Službena zabilješka PS Modriča broj 14-3/01-2646/22 od 27.12.2022.godine proizilazi da je sačinjena na okolnosti postupanja po prijavi oštećenog S.M.2 i vršenja uviđaja na licu mjesta.

Iz dokaza u vidu Izvoda iz kaznene evidencije PS Modriča broj 14-3/01-230-55/23 od 05.04.2024.godine na  ime optuženog proizilazi  da je do sada osuđivan presudom Osnovnog suda u Modriči br. 86 0 K 062012 23 K pravosnažne dana 24.04.2023.godine za izvršeno krivično djelo teška krađa iz ćlana 226.st.1. tačka 1. KZ RS kojom mu je izrečena uslovna osuda u vidu kazne zatvora u trajanju od 8 mjeseci koja se neće izvršiti ako u roku od dvije godine po pravosnažnosti presude ne počini novo krivično djelo.

Nakon zaključenja dokaznog postupka, vijeće suda je omogućilo strankama da iznesu završne riječi.

Tokom završnog izlaganja prisutni tužilac se izjasnio da iz provedenih dokaza i priznanja optuženog nesporno proizilazi da je učinio predmetno krivično djelo  pod tačkom 1. i 2. optužnice kao i da je dokazano da je počinio krivično djelo i pod tačkom 3.optužnice, te je predložio sudu da optuženog oglasi krivim za učinjenje istog i kazni u skladu sa zakonom vodeći računa pri tome o svim olakšavajućim i otećavajućim okolnostima i svrhom kažnjavanja.

Optuženi se tokom završnih riječi obratio vijeću suda da ostaje kod priznanja djela pod tačkom 1. i 2. optužnice kako je to naveo na početku pretresa te da nije učinio djelo pod tačkom 3.optužnice OJT u Doboju.

U skladu sa navedenim, a nakon priznanja optuženog za izvršenje djela pod tačkom 1. i 2. optužnice te negiranja da je izvršio krivično djelo pod tačkom 3. optužnice i izvođenja dokaza vijeće suda je cijenilo sve dokaze pojedinačno i u međusobnoj vezi radi utvrđivanja vinosti optuženog .

Cijeneći izvedene dokaze u vidu Izvještaj PS Modriča broj KU -3/23 od 18.01.2023.godine sa prilozima, Zapisnik PS Modriča o ispitivanju osumnjičenog  N.I. od 30.12.2022.godine, Zapisnik PS Modriča o saslušanju oštećenog kao svjedoka M.S.2 od 30.12.2022.godine , Zapisnik PS Modriča o saslušanju oštećenog kao svjedoka M.V. od 12.01.2023.godine, Zapisnik PS Modriča o saslušanju svjedoka I.N. od 16.01.2023.godine, Zapisnik PS Modriča o saslušanju svjedoka N.B. od 17.01.2023.godine, Zapisnik PS Modriča o uviđaju od 30.12.2022.godine, Potvrda PS Modriča o dobrovoljnoj predaji predmeta od N.B. od 30.12.2022.godine ,  Zapisnik PS Modriča o dobrovoljnoj predaji predmeta od N.B. od 30.12.2022.godine, vijeće je cijenilo da se PS Modriči dana 30.12.2022.godine obratilo lice M.S.2 sin V. i prijavilo izvršenje krivičnog djela na štetu oštećenog M.V. u zadnjih mjesec dana, da je istoga dana izvršen uviđaj na licu mjesta i konstatovano otuđenje većeg broja električnih mašina. Nadalje vijeće je kao nesporno utvrdilo da su pripadnici PS Modriča operatvinim radom na terenu kao izvršioca djela identifikovali optuženog N.I. koji je lišen slobode  te da je isti tokom iskaza u PS Modriča dana 30.12.2022.godine priznao izvršenje navedenog krivičnog djela, zatim  da se tokom iskaza M.V. izjasnio da vrijednost otuđenog električnog alata iznosi oko 10.000 KM i da želi krivično gonjenje te da su otuđene mašine dobrovoljno predate PS Modriča od strane I.N. koji ih je kupio za iznos od 200 eura i 50 KM od S.M.1 a koje je on prodao I.N. u ime optuženog N.I.. Pored navedeng vijeće je kao nesporno utvrdilo da je djed optuženog N.B. pronašao u kući i pomoćnim objekktima crni pajser, par crnih gumenih opanaka i crne građevinske rukavice koje je optuženi koristio za izvršenje krivičnog djela i iste predao PS Modriča.

Cijeneći dokaze u vidu Potvrda PS Modriča o dobrovoljnoj predaji predmeta od I.N.  od 30.12.2022.godine i Zapisnik PS Modriča o dobrovoljnoj predaji predmeta od I.N. od 30.12.2022.godine vijeće je utvrdilo da je navedeno lice PS Modriča dobrovoljno predalo slijedeće predmete: dva električna miksera za ljepilo crvene boje, marke Iskra, električnu brusilicu plave boje marke „AEG“ sa dodatkom spužvastog diska za papir za šlajfanje, električnu brusilicu zeleno – crne boje nepoznate marke, električnu šlajfaricu – polirku crvene boje marke „Siplec“ električnu brusilicu crveno-crne boje nepoznate marke, električnu bušilicu plave boje marke „Scintilla“ akumulatorsku bušilicu crno-sive boje marke „OK“ sa dodatnom baterijom, električnu bušilicu plavo-crne boje marke „Bosch“, električnu bušilicu žuto-crne boje nepoznate marke i bateriju za alat crne boje marke „Alpha“ sa punjačem i oštećenim deklom bušilice bez mehanizma.

Cijeneći dokaze u vidu Zahtjev PS Modriča za donošenje sudske odluke od 04.01.2023.godine, Naredba Osnovnog suda u Modriči broj 86 0 K 062341 23 Kpp od 10.01.2023.godine, Obavještenje PS Modriča o dobrovoljnoj predaji predmeta Osnovnom sudu Modriča od 30.12.2022.godine i Naredba Osnovnog suda u Modriči broj 86 0 K 062360 23 Kpp od 12.01.2023.godine o privremenom smještaju predmeta u depozit PS Modriča vijeće je utvrdilo da su otuđeni predmeti iz objekta oštećenog M.V. i predmeti predati od N.B. na osnovu naredbe Osnovnog suda u Modriči deponovani u PS Modriča.

Cijeneći dokaz u vidu Zapisnika PS Modriča o saslušanju oštećenog S.M.2 od 25.01.2023.godine vijeće je utvrdilo da je nepoznato lice u noći 26/27.12.2022. godine u dvorištu porodične kuće u M. u ulici …, razvalio ulazna vrata na sušari za sušenje mesa iz koje je uzelo i prisvojilo oko 20 kg sušenog svinjskog mesa ( četiri peke i nekoliko manjih komada sušenog mesa)  čiju vrijednost je oštećeni procjenio na oko 200 KM.

Cijeneći dokaz u vidu Zapisnik PS Modriča o saslušanju svjedoka I.R. od 25.01.2023.godiine vijeće je utvrdilo da je svjedok iskaz dao dana 25.01.2023.godine u PS Modriča te naveo da mu je optuženi krajem decembra 2022.godine prodao četiri srednje svinjske peke i četiri slanine po cijeni od 20 KM po komadu, da sušeno meso pripada optuženom koje je uzeo iz svoje sušare, te da ga je nekoliko dana nakon prodaje kontatktirao telefonom i ponudio mu da skupa u naselju … u M. obiju sušaru gdje su se navodno sušile dvije divlje svinje i da je odbio da učestvuje u izvršenju tog djela.

Cijeneći dokaz u vidu Zapisnik PS Modriča o uviđaju od 27.12.2022.godine vijeće je utvrdilo da su pripadnici PS Modriča dana 27.12.2022.godine postupajući po prijavi oštećenog S.M.2 izvršili uviđaj u neograđenom dvorištu porodične kuće oštećenog u M., odnosno sušari u dvorištu, utvrdili da su drvena vrata na sušari razvaljena i da je oštećeni naveo da je otuđeno oko 20 kg sušenog svinjskog mesa. 

Cijeneći dokaz u vidu Službena zabilješka PS Modriča broj 14-3/01-2646/22 od 27.12.2022.godine vijeće je utvrdilo da je sačinjena na okolnosti postupanja po prijavi oštećenog S.M.2 i vršenja uviđaja na licu mjesta.

Cijeneći dokaz u vidu  Izvod iz kaznene evidencije na  ime optuženog vijeće je utvrdilo da je optuženi do sada osuđivan presudom Osnovnog suda u Modriči br. 86 0 K 062012 23 K pravosnažne dana 24.04.2023.godine za izvršeno krivično djelo teška krađa iz člana 226.st.1. tačka 1. KZ RS kojom mu je izrečena uslovna osuda u vidu kazne zatvora u trajanju od 8 mjeseci koja se neće izvršiti ako u roku od dvije godine po pravosnažnosti presude ne počini novo krivično djelo.

Svim izvedenim dokazima materijalne prirode vijeće je u cijelosti poklonilo vjeru budući da nisu osporavani od strane optuženog, a isti su u pogledu odlučnih činjenica saglasni dokazima u vidu iskaza saslušanih svjedoka te oštećenog S.M., te ih vijeće prihvata kao istinite i tačne.

Nakon ocjene svih dokaza pojedinačno i u međusobnoj vezi vijeće ovog suda je utvrdilo da kod  dokaza izvedenih na okolnosti izvršenja krivičnog djela pod tačkom 1.i 2. optužnice od 23.02.2023.godine nema nikakvih protivrječnosti, te dovodeći u vezu izvedene dokaze tužilaštva i iskaz optuženog da priznaje izvršenje krivičnog djela pod tačkom 1. i 2. optužnice koje mu se stavlja na teret, vijeće je utvrdilo da su isti dovoljni za utvrđenje te odlučne činjenice, odnosno vinosti optuženog.

Cijeneći dostavljene dokaze pojedinačno i u njihovoj međusobnoj vezi, te nakon utvrđenog činjeničnog stanja i na osnovu prihvatanja krivnje od strane optuženog, vijeće je našlo da su se stekla sva bitna zakonska obilježja izvršenja produženog krivičnog djela teška krađa, iz člana 226. stav 1. tačka 1) Krivičnog zakonika Republike Srpske u  vezi sa članom 57. KZ RS, te je optuženog oglasio krivim i izrekao mu sankciju u vidu kazne zatvora u trajanju od  1 ( jedne) godine.

U vezi sa navednim vijeće ističe da je cijenilo zakonsko obilježje bića krivičnog djela teške krađe da se isto može izvršiti obijanjem ili provaljivanjem ili drugim savlađivanjem većih prepreka da se dođe do stvari iz zatvorenih zgrada, soba, kasa, ormara, blagajni ili drugih zatvorenih prostora, te cijenilo da je iz provedenih dokaza i priznanja optuženog za izvršenje djela pod tačkom 1. i 2. optužnice nesporno utvrđeno da je optuženi djelo izvršio obijanjem zatvorenog prostora ( pomoćnog objekta i kuće) gdje se nalazilo veći broj električnih mašina M.V..
	
Prilikom odlučivanja o vrsti i visini sankcije koja se optuženom ima izreći vijeće je optuženom cijenilo kako olakšavajuće tako i otežavajuće okolnosti, te je u konkretnom slučaju utvrdilo niz olakšavajućih okolnosti i to priznanje djela još pred policijom PS Šamac, zatim priznaje na početku glavnog pretresa krivičnih djela navedenih pod tačkom 1. i 2. optužnice čime je bitno skratio trajanje postupka te uticao na njegovu ekonomičnost, da je riječ o osobi mlađe životne dobi, te protek vremena od nepune tri godine od izvršenja djela do presuđenja, da je djelo pod tačkom 2. optužnice izvršeno u pokušaju odnosno da iz kuće oštećenog M.V. ništa nije otuđio, te njegovo korektno držanje na pretresu, dok je od otežavajućih okolnosti cijenilo da je osuđivan presudom Osnovnog suda u Modriči br. 86 0 K 062012 23 K pravosnažne dana 24.04.2023.godine za izvršeno krivično djelo teška krađa iz člana 226.st.1. tačka 1. KZ RS kojom mu je izrečena uslovna osuda u vidu kazne zatvora u trajanju od 8 mjeseci koja se neće izvršiti ako u roku od dvije godine po pravosnažnosti presude ne počini novo krivično djelo, te je izreklo sankciju navedenu u dispozitivu presude, cijeneći da će se na taj način navedenom sankcijom i kaznom postići svrha kažnjavanja kako u smislu specijalne tako i u smislu generalne prevencije i da će se utjecati na optuženog da ne čini nova krivična djela. Prilikom odluke o visini sankcije koja se optuženom ima izreči vijeće je cijenilo da je optuženi na štetu oštećenog M.V. otuđio pokretne stvari koje je prodao za iznos od 200 eura, dakle nije ostvario veću imovinsku korist, da tokom postupka nije utvrđena stvarna vrijednost otuđenih električnih mašina, te da je djelo pod tačkom 2.optužnice izvršio u pokušaju, odnosno da dana 29.12.2022.godine iz kuće oštećenog M.V. nije ništa otuđio.

Vijeće je takođe cijenilo da je za krivično djelo teška krađa iz člana 226. st. 1. tačka 1. Krivičnog zakonika Republike Srpske predviđena sankcija u vidu kazne zatvora u trajanju od jedne do osam godina te da se u konkretnom slučaju izricanjem minimalne zakonske sankcije za ovo krivično djelo može postići svrha kažnjavanja. 

Vijeće je također cijenilo da u konkretnom slučaju nema uslova za izricanje sankcije ispod zakonski predviđenog minimuma za ovo krivično djelo (ublažavanje kazne) budući da je optuženi do sada osuđivan za istovrsno krivično djelo.

U vezi sa navedenim vijeće ističe da u konkretnom slučaju nije bilo uslova niti za opoziv izrečene uslovne osude izrečene presudom Osnovnog suda u Modriči br,. 86 0 K 062012 23 K pravosnažne dana 24.04.2023.godine za izvršeno krivično djelo teška krađa iz člana 226.st.1. tačka 1. KZ RS kojom mu je izrečena uslovna osuda u vidu kazne zatvora u trajanju od 8 mjeseci koja se neće izvršiti ako u roku od dvije godine po pravosnažnosti presude ne počini novo krivično djelo budući da je krivično djelo na štetu oštećenog M.V. optuženi učinio tokom decembra 2022.godine a da  je presuda Osnovnog suda u Modriči postala pravosnažna dana 24.04.2023.godine.

U odnosu na oštećenog M.V. iz M. vijeće je donijelo odluku da se isti sa imovinsko pravnim zahtjevom upućuje na parnicu jer nije bilo u mogućnosti procjeniti visinu nastale štete.

U odnosu na izvršenje krivičnog djela pod tačkom 3. optužnice vijeće je cijenilo da je iz sušare oštećenog S.M.2 u noći sa 26/27.12.2022.godine otuđeno oko 20 kg sušenog svinjskog mesa vrijednosti oko 200 KM što je kao nesporno utvrđeno na osnovu iskaza oštećenog datog tokom istrage i na samom pretresu te dokaza u vidu Zapisnik PS Modriča o uviđaju od 27.12.2022.godine i Službene zabilješke PS Modriča broj 14-3/01-2646/22 od 27.12.2022. godine. 

Nadalje, cijeneći iskaz oštećenog S.M.2 datog u svojstvu svjedoka na pretresu održanom dana 12.02.2025.godine, vijeće je utvrdilo da je njemu nepoznato lice u noći 26/27.12.2022. godine u dvorištu porodične kuće u M. u ulici …, razvalio ulazna vrata na sušari za sušenje mesa iz koje je uzelo i prisvojilo oko 20 kg sušenog svinjskog mesa  vrijednosti oko 200 KM. Vijeće je također cijenilo da je optuženi nepoznat oštećenom i da ga isti nije dovodio u vezu sa predmetnim događajem. 
Iskazu svjedoka vijeće je u cijelosti poklonilo vjeru budući da je saglasan dokazima u vidu materijalne dokumentacije - Zapisnik PS Modriča o uviđaju od 27.12.2022.godine i Zapisnik PS Modriča o saslušanju oštećenog S.M.2 od 25.01.2023.godine, te navodima iz istrage.

Cijeneći iskaz svjedoka I.R. vijeće je kao nesporno utvrdilo da mu je optuženi krajem decembra 2022.godine prodao četiri srednje svinjske peke i četiri slanine po cijeni od 20 KM po komadu, te da mu je sušeno meso optuženi  prodao iz njegove sušare. 
Vijeće je takođe cijenilo i dio iskaza svjedoka da mu je optuženi nudio da skupa u naselju … u M. obiju sušaru gdje su se navodno sušile dvije divlje svinje i da je odbio da učestvuje u izvršenju tog djela. 
Iskazu svjedoka na okolnosti da je kupio sušeno meso od optuženog koje potiče iz njegove ( porodične ) sušare vijeće je poklonilo vjeru budući da je u saglasnosti sa iskazom D.N., oca optuženog koji navodi da je optuženi bez njegovog znanja u vremenskom periodu koji odgovara vremenu koje svjedok I.R. navodi da je kupovao meso, uzimao iz porodične sušare i zamrzivača u kući i prodavao njemu nepoznatim licima. Isto je u saglasnosti i sa navodima optuženog tokom cjelokupnog glavnog pretresa da nije izvršio djelo pod tačkom 3. optužnice i da je meso prodavao iz svoje sušare. 
U odnosu na dio iskaza svjedoka I.R. da mu je optuženi nudio da skupa obiju drugu sušaru u naselju … u M.  gdje se sušilo meso divlje svinje vijeće nije poklonilo vjeru jer tokom postupka navedeni dio iskaza svjedoka nije doveden u vezu sa drugim dokazima.

Cijeneći iskaz svjedoka D.N. vijeće je utvrdilo kao nesporno da je sušeno meso optuženi otuđio iz njihove sušare u periodu zime 2022.godine, da je isto prodao njemu nepoznatim licima ( odnosno svjedoku I.R.) i da svjedok nije znao da je optuženi to učinio. Iskazu svjedoka vijeće je poklonilo vjeru cijeneći ga iskrenim, saglasnim navodima optuženog u pogledu odlučnih činjenica u vezi djela pod tačkom 3. optužnice, te iskazu svjedoka I.R. da je kupio sušeno meso koje je optuženi iznjeo iz sušare koja se nalazila  u njegovom dvorištu. Iskaz svjedoka se dovodi u vezu i sa navodima svjedoka I.R. datog tokom istrage - Zapisnik PS Modriča o saslušanju svjedoka I.R. od 25.01.2023.godiine (svjedok iskaz dao dana 25.01.2023.godine u PS Modriča te naveo da mu je optuženi krajem decembra 2022.godine prodao četiri srednje svinjske peke i četiri slanine po cijeni od 20 KM po komadu, da sušeno meso pripada optuženom koje je uzeo iz svoje sušare).
  
Cijeneći sve izvedene dokaze pojedinačno i u njhovoj međusobnoj vezi u odnosu na tačku 3. optužnice vijeće nalazi, da kada se dokazi u vidu iskaza oštećenog S.M.2 i materijalni dokazi u vidu Zapisnik PS Modriča o uviđaju od 27.12.2022.godine i Službena zabilješka PS Modriča broj 14-3/01-2646/22 od 27.12.2022. godine dovedu u vezu i uporede sa dokazima u vidu iskaza svjedoka D.N. koji navodi da je optuženio svinjsko sušeno meso u navedenom periodu uzimao iz njegove (kućne) sušare te iz kućnog zamrzivača i prodavao njemu nepoznatim licima bez njegovog znanja te iskazom svjedoka I.R. da je sušeno meso kupio od optuženog koje potiče iz njegove sušare kao i samom iskazu optuženog da je sušeno meso iz njegove sušare, vijeće je primjenom načela in dubio pro reo prednost dalo dokazima u korist optuženog i poklonilo vjeru dokazima koji dokazuju  da sušeno meso koje je optuženi prodavao doista i potiče iz kuće (sušare) optuženog a ne iz sušare oštećenog S.M.2 iz M.

Pored navedenog  vijeće je kao bitnu činjenicu cijenilo i držanje optuženog tokom cjelokupnog postupka da unatoč činjenici da je na početku pretresa prizano djelo pod tačkom 1. i 2. optužnice odlučno negira da je izvršio djelo pod tačkom 3. optužnice te isto nesporno dovelo u vezu sa dokazima u vidu iskaza svjedoka D.N. (otac optuženog) da je suho  svinjsko meso optuženi uzimao bez njegovog znanja i prodavao iz njegove sušare te da je svjedok I.R. tokom iskaza naveo da mu je optuženi rekao da je meso iz njegove sušare.

Dakle, po ocjeni vijeća izvedeni dokazi  tužilaštva na okolnosti pod tačkom 3. optužnice  (koje vijeće cijeni kao nesporno tačno i istinito) u odnosu na vinosti optuženog za izvršenje djela pod tačkom 3. optužnice, imaju određenu dokaznu snagu ali ne u dovoljnoj mjeri kojima bi se van svake razumne sumnje dokazali činjenični navodi iz tačke 3. optužnice da je upravo optuženi a ne neko drugo lice u noći 26/27.12.2022. godine, izvršilo djelo na štetu oštećenog S.M.2 iz M. Dakle, primjenom načela in dubio pro reo vijeće cijeni da tužilaštvo nije van svake razumne sumnje dokazalo činjenične navode iz tačke 3. optužnice te ga je shodno navedenom i oslobodilo od krivnje da je izvršio ovo krivično djelo .

Na temelju čl. 99. st. 1. ZKP-a RS optuženi je kao lice lošeg imovnog stanja oslobođen plaćanja troškova krivičnog postupka i isti padaju na teret budžetskih sredstava suda.


    Zapisničar:									    Sudija
Dragana Pavlović                                                                                       Arfan Aboudil                                                                                                     


PRAVNA POUKA:  Protiv ove presude dopuštena je žalba Okružnom sudu u Doboju u roku od 15 dana od dana prijema iste a putem ovog suda.
  
 
